Honda Jazz

**Honda Jazz** (), вядомая таксама як **Honda Fit** () — субкампактны аўтамабіль японскага вытворцы Honda, які выпускаецца з 2001. У дадзены момант зьбіраецца ў другім пакаленьні. У Эўропе, Акіяніі, на Бліжнім Усходзе, у Афрыцы, Аўстраліі і большай частцы Азіі распаўсюджваецца пад маркай «Jazz», у Японіі, Кітаі і Амэрыцы — пад маркай «Fit».

Дзякуючы сусьветнаму маркетынгу і зборцы на дзесяці заводах у васьмі краінах да ліпеня 2010 року продажы Honda Jazz перавысілі 3,5 мільёны. Выпускаецца на такой самай фірмовай плятформе Honda для малых аўтамабіляў, што і City, Airwave, Mobilio, Mobilio Spike, Freed і Freed Spike.

У кастрычніку 2010 Honda выпусьціла гібрыдную бэнзынава-электрычную вэрсію Fit для Японіі, а на пачатку 2011 — такую самую і для Эўропы. Для ЗША ў ліпені 2012 року была выпушчаная абмежаваная сэрыя электрамабілю Honda Fit EV.

## Першае пакаленьне (2001—2008)

Дэбют Honda Fit адбыўся ў чэрвені 2001 у Японіі (пасьля — 1922 Stanley Steamer 4-door trunk back sedan, 1923 Willys-Knight 3-Door Trunkback Coupé, 1924 Dort Six Three-Door Trunkback Coupé, 1925 Hupmobile Model R 4-Door 5-Passenger Club Sedan with Taylor Made Auto Trunk attached on the back, 1926 Packard Six 4-Door 5-Passenger Club Sedan with Taylor Made Auto Trunk attached on the back, 1928 Packard 443 Standard Eight 4-Door 5-Passenger Club Sedan with Taylor Made Auto Trunk attached on the back, 1929 Packard 640 Custom Eight 4-Door 5-Passenger Club Sedan with Taylor Made Auto Trunk attached on the back, 1930 Packard Custom Eight 740 4-Door 5-Passenger Club Sedan with Taylor Made Auto Trunk attached on the back, 1931 Packard Custom Eight 740 4-Door 5-Passenger Trunkback Club Sedan, 1932 Packard Eight 4-Door 5-Passenger Club Sedan with Taylor Made Auto Trunk attached on the back, 1933 Packard V12 Trunkback Club Sedan, 1934 Packard Super Eight Model 1104 Trunkback Club Sedan, 1935–1937 Daimler Fifteen 4-door "4-light" sports saloon, 1937–1940 Daimler New Fifteen 4-door 4-light sports saloon by Daimler, 1948-1952 Morris Oxford MO 4-door saloon, 1953-1954 Morris Oxford MO 4-door saloon, Morris Oxford Series II 4-door saloon, Morris Oxford Series III 4-door saloon, Morris Oxford Series V 4-door saloon, 1962-1963 Morris Oxford Series VI 4-door saloon, 1964-1966 Morris Oxford Series VI 4-door saloon, 1967-1971 Morris Oxford Series VI 4-door saloon, Leyland Maxi Mk1, Leyland Maxi Mk2, 1996-1998 Honda Logo 5-door hatchback (GA5), MG Maestro 1600 5-door hatchback, MG Maestro 2.0 EFi 5-door hatchback, і 1999-2000 Honda Logo 5-door hatchback (GA5)), і ўжо ад пачатку ейныя продажы мелі высокія тэмпы. Да сьнежня яна пераўзышла па папулярнасьці Toyota Corolla, а ў 2002 займала першыя месцы па продажы цягам 9 з 12 месяцаў. На пачатку 2002 мадэль была прадстаўленая ў Эўропе, у канцы 2002 у Аўстраліі, на пачатку 2003 — у Паўднёвай Амэрыцы, пазьней у Паўднёвай Афрыцы і Паўднёва-Ўсходняй Азіі, Кітаі (верасень 2004) і Мэксыцы (канец 2005).

8 студзеня 2006 мадэль для Злучаных Штатаў і Канады была прадстаўленая на Паўночнаамэрыканскім міжнародным аўтасалёне ў Дэтройце. У продаж мадэль выйшла ў красавіку 2006, а ў 2009 ужо была замененая новым пакаленьнем.

Пачаткова плянавалася назваць аўтамабіль «Fitta», але пасьля таго, як высьветлілася, што *fitta* ў некаторых нардычных мовах азначае ў простамоўнай гаворцы вульгарную назву жаночых геніталіяў, было вырашана скараціць назву для пэўных рынкаў, цалкам зьмяніўшы яе на Джаз для іншых.

### Мадэлі
«Fit» прадавалася ў 6 варыянтах. Усе варыяцыі Fit/Jazz адрозьніваюцца кодам, прапісаным у ідэнтыфікацыйным нумары транспартнага сродку (VIN):

Fit/Jazz
* GD1: 1,3&nbsp;л L13A i-DSI чатырохцыліндравы пярэднепрывадны (Эўропа: 1,4&nbsp;л)
* GD2: 1,3&nbsp;л L13A i-DSI чатырохцыліндравы поўнапрывадны (толькі Японія)
* GD3: 1,5&nbsp;л L15A VTEC чатырохцыліндравы пярэднепрывадны
* GD4: 1,5&nbsp;л L15A VTEC чатырохцыліндравы поўнапрывадны (толькі Японія)
* GD5: 1,2&nbsp;л L12A чатырохцыліндравы (Эўропа)
* GE3: 1,3&nbsp;л L13A i-DSI чатырохцыліндравы пярэднепрывадны (2007 Эўропа 1,4&nbsp;л)

City/Fit Aria:
* GD6: 1,3&nbsp;л L13A i-DSI чатырохцыліндравы пярэднепрывадны (Fit-Aria)
* GD7: 1,3&nbsp;л L13A i-DSI чатырохцыліндравы поўнапрывадны (Fit-Aria)
* GD8: 1,5&nbsp;л L15A i-DSI/VTEC чатырохцыліндравы пярэднепрывадны (Fit-Aria)
* GD9: 1,5&nbsp;л L15A i-DSI/VTEC чатырохцыліндравы поўнапрывадны (Fit-Aria)

### Трансьмісія і плятформа
У залежнасьці ад рэгіёну Fit магчымы з 1,2, 1,3 (у Эўропе — 1,4), 1,5-літровым рухавіком i-DSI, альбо 1,5-літровым VTEC-рухавіком. Усе чатыры рухавікі адносяцца да рухавікоў L-сэрыі. Васьміцыліндравыя i-DSI маюць па дзьве сьвячы запальваньня на цыліндар, што дазваляе паўней спальваць бэнзін; дзякуючы гэтаму дасягаецца максымальны круцельны момант на сярэдніх абаротах пры зьменшаным спажываньні паліва і ўзроўні выкідаў. 1,5-літровы VTEC мае тыповую 16-цыліндравую канфігурацыю, якая дае максымальны выхад на высокіх абаротах.

У залежнасьці ад рэгіёну рухавікі кампануюцца зь пяціступеневымі ручной/аўтаматычнай альбо бесступеневай каробкамі перадачаў (апошні варыянт — толькі для Японіі).

Fit сабраны на глябальнай плятформе Хонды для малых аўтамабіляў, як і мадэлі Fit Aria/City (сэдан-вэрсія Fit), Airwave (унівэрсал-вэрсія Fit Aria/City), Mobilio і Mobilio Spike.

### Салён і багажнік

Дзякуючы разьмяшчэньню бэнзабаку пад пярэднім сядзеньнем, спалучаным з кампактнай паўнезалежнай  задняй падвескай H-формы, заднія сядзеньні Fit складаюцца вельмі нізка, дазваляючы вар’яваць аб’ём багажніку ў даволі вялікіх памерах для сваёй клясы.

Камбінаваньне розных формаў складаньня сядзеньняў дазваляе вар’яваць унутраную прастору па аб’ёме — магчымасьць, якую «Хонда» называе «Ultra Seat». Магчымыя палажэньні сядзеньняў:
* «звычайнае»: сядзеньні ў звычайным палажэньні, пяць сядзячых месцаў.
* «карыснае»: Адна ці абедзьве заднія сэкцыі складаюцца на сябе, ствараючы роўную паверхню павялічанага аб’ёму для грузу.
* «доўгае»: задняе сядзеньне за пасажырскім складаецца як у «карысным» рэжыме, а сьпінка пярэдняга пасажырскага адкідаецца назад, што дае вольную прастору даўжынёй 2,4&nbsp;м.
* «высокае»: Адна ці абедзьве заднія падушкі складаюцца ў супрацьлеглым кірунку, што дае вышыню 1,28&nbsp;м.
* «асьвяжальнае»: падгалоўнік пярэдняга сядзеньня здымаецца, тады пярэдняе сядзеньне можнаскласьці так, што яно ўтварае непарыўную падлогу для ляжаньня (толькі для асобных рынкаў).

Для некаторых рынкаў існуе таксама варыяцыя Honda Fit/Jazz без запаснога кола, якая распаўсюджваецца пад гандлёвай маркай «Ultra Luggage» ().

### Вытворчасьць
«Fit» першага пакаленьня зьбіраўся на шасьці заводах:
* Судзука, Японія
* Аютхая, Тайлянд
* Караванг, Інданэзія
* Санта Роза, Філіпіны
* Гуанчжоў, Кітай
* Сумарэ, Бразылія
Мадэлі японскай зборкі паступалі на айчынны рынак, у Эўропу, некаторыя азіяцкія краіны, Аўстралію (да канца 2005), Канаду і ЗША. Мадэлі для Маляйзіі, Сынгапуру і Віетнаму зьбіраліся ў Тайляндзе. Бразыльскі завод забясьпечваў пастаўкі на Мэксіку, Лацінскую Амэрыку і Карыбскі рэгіён. Мадэлі кітайскае зборкі прадаваліся ўнутры Кітаю і пастаўляліся на экспарт у некаторыя эўрапейскія краіны зь левабаковым рухам.

### Рэгіёны
У залежнасьці ад рэгіёну «Fit» распаўсюджваўся ў розных камплектацыях.

#### Японія

Былі даступныя два рухавікі (1.3 i-DSI і 1.5 VTEC), прычым 1.3&nbsp;L i-DSI толькі зь бесступеневай аўтаматычнай трансьмісіяй. У верасьні 2002 зьявілася мадэль зь бесступеневай трансьмісіяй і рухавіком 1.5&nbsp;L VTEC. У чэрвені 2004 была дададзеная вэрсія з рухавіком большага аб’ёму і ручной КПП.

#### Эўропа

Як і для Японіі, для эўрапейскага рынку «Fit» таксама даступны з двума варыянтамі рухавікоў. Мадэль з рухавіком 1.2 i-DSI пастаўлялася толькі для Эўропы, і толькі зь пяціступеневай ручной КПП. Рухавік 1.4 i-DSI падобны да 1,339&nbsp;см³ 1.3 i-DSI, які пастаўляўся на японскім рынку, аднак дзеля адрозьненьня ад меншага 1.2&nbsp;L на рынку меў назву 1.4&nbsp;L (хоць насамрэч рухавік з аб’ёмам 1,244&nbsp;см³ бліжэй да 1.3&nbsp;L, чымся першы да 1.4&nbsp;L). Мадэлі з рухавіком аб’ёмам 1.4&nbsp;L прадаваліся ў неблагой камплектацыі зь 5-ступеневай ручной і (апцыянальна) бесступеневай трансьмісіяй.

Усе эўрапейскія мадэлі аснашчаныя ABS з дыскавымі гальмамі на пярэдніх і барабаннымі або дыскавымі гальмамі на задніх колах. Некаторыя мадэлі ўкамплектаваныя бакавымі падушкамі бясьпекі.

Аўтамабіль атрымаў у Эўропе добрую рэпутацыю. Паводле вынікаў найвялікшага апытаньня ў Вялікабрытаніі, зладжанага тэлешоў «Top Gear», Honda Jazz заняла другое месца ў галасаваньні брытанскіх аўтаўладальнікаў 2006 року (пасьля Honda S2000). Папулярнасьць «Джазу» зрабіла яе найлепшай прадаванай мадэльлю «Хонды» ў рэгіёне, склаўшы 30% ад усіх эўрапейскіх прадажаў «Хонды».

#### Кітай
Вытворчасьць і продаж «Fit» мясцовае зборкі распачалася ў Кітаі ў верасьні 2004, прыкладна праз год пасьля выхаду «Fit» з кузавам «сэдан» (City/Fit Aria) у верасьні 2003. Канфігурацыі падобныя да распаўсюджваных у Японіі: варыяцыі 1.3 i-DSI, 1.5 VTEC, 5-ступеневай або бесступеневай КПП — агулам 4 камбінацыі.

#### Паўночная Амэрыка

У ЗША і Канадзе «Fit» паступіў у продаж у красавіку 2006, замяніўшы хэтчбэк Civic на рынку субкампактных аўтамабіляў пачатковага ўзроўню. «Civic» працягнуў павялічвацца ў габарытах і ў 2011 быў пераклясыфікаваны ў кампактны аўтамабіль.

У адпаведнасьці зь ініцыятывай «Honda» па бясьпецы «Fit» прапаноўваўся ў Паўночнай Амэрыцы з электрычнымі шклопад’ёмнікамі, стандартнымі і бакавымі падушкамі бясьпекі, ABS у дадатак да абавязковых пярэдніх падушак. З-за адрозных нарматываў бясьпекі паўночнаамэрыканскія мадэлі «Fit» маюць большыя бампэры і даўжэйшы перад, чымся ў астатнім сьвеце, з-за чаго агульная даўжыня крыху большая.

У мадэлі 2008 року для ЗША была дададзеная  (TPMS), якая папярэджвае кіроўцу пра нізкі ціск у колах. Сыстэма паведамляе толькі пра факт нізкага ціску, аднак не пра шыну, у якой гэта здарылася, у адрозьненьне ад некаторых падобных сыстэмаў.

У Злучаных Штатах «Fit» прапаноўваўся ў двух варыянтах (базавы і спартовы), а ў Канадзе — у трох (DX, LX і спартовы). Адрозьненьні збольшага зводзіліся да касмэтычных і камплекту стандартнага абсталяваньня, паколькі ўсе мадэлі мелі аднолькавы рухавік 1.5&nbsp;L магутнасьцб 109&nbsp;к. с. (81&nbsp;кВ) і 5-ступеневую ручную КПП. Замест бесступеневай прапаноўвалася апцыйная аўтаматычная трансьмісія. «Fit Sport» з аўтаматычнай КПП дадаткова меў усталяваныя за стырном клявішы для ручнога пераключэньня перадачаў.

#### Мэксыка
У кастрычніку 2005 у продаж паступіў «Fit» бразыльскай зборкі

#### Бразылія
Мясцовая вытворчасьць і продаж Honda Fit пачаліся ў красавіку 2003, такім чынам Бразылія стала другой зборнай пляцоўкай для мадэлі пасьля Японіі. Пачаткова выпускаліся толькі мадэлі з рухавікамі 1.3 L i-DSI, аднак пазьней сталі даступныя ўсе тыя, што прадаваліся ў Японіі (на ўсе мадэлі «Fit» бразыльскай зборкі ставяцца імпартаваныя зь Японіі рухавікі). Прадаюцца ў трох варыянтах: базавым LX (рухавік 1.35 i-DSI, падушка бясьпекі ў кіроўцы); сярэднім LXL (дадатковая падушка бясьпекі для пасажыра і ABS); вышэйшым EX (рухавік 1.5 VTEC). Трансьмісія — пяціступеневая ручная альбо бесступеневая аўтаматычная. З 2006 року прадаецца мадэль з новымі бампэрамі і некаторымі касмэтычнымі зьменамі.

Этанольна-бэнзінавы гібрыд «Fit» выпускаецца са сьнежня 2006 з рухавіком 1.35 i-DSI магутнасьцю 80 к. с. (60 кВ) на бэнзіне і 83 к. с. (62 кВ) на алькаголі. Магчымая праца на зьмяшаным паліве. Для магчымасьці запуску пры нізкай тэмпэратуры дададзены дадатковы бэнзінавы бак з правага боку. Дапамагае стартаваць, калі асноўны бак быў запоўнены этанолам.

#### Паўднёвая Афрыка

У Паўднёвай Афрыцы мадэль выпускаецца пад маркай «Jazz» з 2003 року. Пастаўляецца з рухавікамі 1.3 i-DSI (маркетынгавая назва 1.4) або 1.5 VTEC, з ручной альбо бесступеневай аўтаматычнай трансьмісіяй.

#### Чылі
Усе «Honda Fit» у Чылі пастаўляюцца з Бразыліі, акрамя гібрыдных этанольна-бэнзінавых. Да 2007 пастаўляліся ўсе тры канфігурацыі LX, LXL, EX), але з 2008 1.5-літровы 16-кляпанны VTEC рухавік болей недаступны.

#### Аўстралія

У Аўстраліі «Jazz/Fit» зьявіўся ў продажы ў кастрычніку 2002 року з такім самым мадэльным шэрагам, што і ў Японіі, але без поўнапрывадных мадэляў. Ад пачатку машыны імпартаваліся зь Японіі, а з канца 2005 пастаўляюцца з Тайлянду, што дазволіла значна зьменшыць цану аўтамабілю за кошт таньнейшае зборкі.

У 2006 аўстралійская «Honda Jazz» крыху зьмяніла зьнешні выгляд, а паміж Аўстраліяй і Тайляндам было заключанае пагадненьне пра вольны гандаль. Адгэтуль усе «Jazz» пастаўляюцца ў Аўстралію адтуль.

#### Маляйзія

«Fit/Jazz» у Маляйзіі магчымы ў двух варыянтах: 1.3 i-DSI і 1.5 VTEC. Абодва абсталяваныя бесступеневай трансьмісіяй CVT-7 і маюць пярэдні прывад колаў. Пачаткова пастаўляліся цалкам сабраныя зь японскіх запчастак, пазьней пэўныя дэталі былі замененыя на тайляндзкія.

На пачатку 2006 зьнешні выгляд «Jazz» быў зьменены ў адпаведнасьці зь японскай мадэльлю. Былі абноўленыя пярэдняя панэль, задні бампэр, бакавыя абцякальнікі й іншыя касмэтычныя зьмены.

#### Сынгапур
У Сынгапур мадэль пастаўлялася пад назваю «Jazz» у адзіным варыянце з рухавіком 1.4 i-DSI зь пяціступеневай ручной альбо бесступеневай трансьмісіяй.

#### Тайлянд
Тайлянд стаў у лістападзе 2003 трэцяй базай па вытворчасьці «Honda Jazz» пасьля Японіі і Бразыліі. Пачаткова быў даступны толькі з рухавіком 1.5 L i-DSI, пяціступеневай ручной альбо бесступеневай трансьмісіяй. Цяпер існуюць варыянты з 1.5 i-DSI або 1.5 VTEC. Трансьмісія — ранейшая.

#### Інданэзія
Пастаўкі мадэлі пад маркай «Fit» пачаліся ў 2002, але праз высокі кошт яна не была надта папулярнай. З канца 2003 Honda перайшла на пастаўкі пад маркай «Fit» з Тайлянду па значна меншых коштах. Пасьля гэтага аўтамабіль займеў значны посьпех, стаўшыся чацьвёртым па колькасьці продажаў пасьля «Toyota Innova», «Toyota Avanza» і «Daihatsu Xenia». Адзіная магчымая канфігурацыя — 1.5 i-DSI-рухавік зь пяціступеневай ручной альбо бесступеневай трансьмісіяй. У 2005 року стартавала зборка «Jazz» на заводзе Honda ў Каравангу.

#### Філіпіны

Першае пакаленьне «Jazz» прадавалася на Філіпінах у 2004—2008. Даступныя тры варыяцыі:
* 1.3 L — 5-ступеневая МКПП, гідраўзмацняльнік, без падушкі бясьпекі
* 1.3 L — 5-ступеневая ручная/бесступеневая аўтаматычная трансьмісія, поўнапрывадная, ABS, дзьве падушкі бясьпекі
* 1.5 L — 5-ступеневая ручная/бесступеневая аўтаматычная трансьмісія, поўнапрывадная, ABS, дзьве падушкі бясьпекі і дзьве канфігурацыі рузавіка:
* L13A i-DSI 1,339 cc SOHC 8-кляпанавы
* L15A VTEC 1,496 cc SOHC 16-кляпанавы
Мадэлі 2004 року імпартаваліся з Тайлянду, а 2005—2008 — з заводу ў Лягуне.

## Другое пакаленьне (2007—2013)

«Fit» другога пакаленьня ўпершыню быў прадстаўлены на Такійскім аўтасалёне 17 кастрычніка 2007. Мадэль займела даўжэйшую колавую базу і большыя габарыты ў параўнаньні з папярэдніцаю. Вышыня не зьмянілася, аднак крыху вышэйшым стала столя ў салёне. Розныя канфігурацыі складаньня сядзеньняў былі захаваныя, а за кошт большай унутранай прасторы аб’ём багажніка зьменшыўся да 0,58 м³. Вэрсія для Паўночнай Амэрыкі крыху даўжэйшая за кошт пярэдняй часткі, што добра заўважна на фатаздымках.

Новы «Fit» пастаўляецца з двума відамі рухавікоў. 1.3 L i-VTEC разьвівае магутнасьць 98 к. с. (73 кВ) на 6000 аб/хв і 98 Н*м на 4500 аб/хв. Рухавік даступны як на азіяцкім, так і на эўрапейскім рынках. Рухавік 1.5 L i-VTEC разьвівае магутнасьць 117 к. с. (87 кВ) на 6600 аб/хв і 144 Н*м на 4800 аб/хв. На амэрыканскім рынку аўтамабіль прадаецца толькі з такім рухавіком. Каробкі перадачаў: ручная, 5-ступеневая аўтаматычная (толькі для поўнапрывадных) і бесступеневая аўтаматычная.

### Fit Hybrid
Продажы «Fit Hybrid» распачаліся ў Японіі ў кастрычніку 2010. Гібрыдная вэрсія каштуе ад ¥1,59 мільёнаў — найтаньнейшы кошт гібрыдных электрамабіляў у Японіі. «Fit Hybrid» мае 1.3-літровы бэнзінавы і электрычны матор з ацэненым выдаткам паліва 3,3 л/100 км. Аўтамабіль выкарыстоўвае паралельную гібрыдную сыстэму, якая дазваляе працаваць у тандэме з бэнзінавым рухавіком.

Вэрсія для Эўропы пад назовам «Jazz Hybrid» упершыню была выстаўленая на Парыскім аўтасалёне ў 2010 року, а ў продаж паступіла напачатку 2011. Гэтыя мадэлі маюць зьменены выгляд фараў, новую пярэднюю крату, скураныя сядзеньні і дадатковы колер афарбоўкі Расход паліва ў разьліку паводле эўрапейскіх стандартаў складае прыкладна 4,3 л/100 км, выкід CO2 — 104&nbsp;г/км. Гэта найменшы паказьнік для аўтамабіляў B-сэгмэнту. Калі аўтамабіль рухаецца з пастаяннай нізкай хуткасьцю, аўтамабіль пераходзіць у электрычны рэжым і не выкідае вокіс вугляроду.

### Fit Shuttle

«Fit Shuttle» — кампактная ўнівэрсал-вэрсія Fit другога пакаленьня, даступная на японскім рынку. Выхад у продаж адбыўся ў чэрвені 2011 року, на тры месяцы пазьней заплянаванага, з-за землятрусу і цунамі 11 сакавіка 2011. З прычыны наступаванай эканоміі энэрганосьбітаў вытворчасьць «Fit Shuttle» была перанесеная з заводу «Honda» ў Саяме на завода «Suzuka» ў прэфэктуры Міэ.

«Fit Shuttle» мае рухавік 1.5 L i-VTEC магутнасьцю 120 к. с. (89 кВ), які ў «Fit» ставіўся апцыянальна. Таксама прадаецца гібрыдная вэрсія «Fit Shuttle hybrid» з 1.3 L i-VTEC.

### Рэгіёны

#### Японія

Продажы на японскім рынку распачаліся ў кастрычніку 2007. Мадэлі прадаюцца з рухавікамі 1,3 ці 1,5 л.

У кастрычніку 2010 на рынак паступілі рэстыляваныя мадэлі і гібрыдныя вэрсіі.

#### Паўночная Амэрыка

«Fit» другога пакаленьня зьявіўся на паўночнаамэрыканскім рынку 19 сакавіка 2008, падчас Нью-Ёрскага аўтасалёну. Дзеля адпаведнасьці рэйтынгу краш-тэсту Нацыянальнай адміністрацыі па бясьпецы магістральнага руху ЗША (NHTSA) пярэдняя частка «Fit» крыху падоўжаная. Рухавік — 4-цыліндравы 1.5 L i-VTEC магутнасьцю 117 к. с. на 6600 аб/хв зь пяціступеневай ручной або аўтаматычнай КПП.

#### Бразылія
Новы «Fit» сумарскай зборкі быў прадстаўлены ў Бразыліі ў кастрычніку 2008 на сан-паўльскім аўтасалёне. Прадаецца ў чатырох вэрсіях: LX і LXL з 1,35-літровым (рынкавая маркіроўка 1.4) 16V рухавіком, EX і EXL з 1,5-літровым 16V рухавіком. Прапануюцца ручная і аўтаматычная пяціступеневыя КПП; бесступеневая перадача болей немагчымая.

#### Маляйзія
У Маляйзіі «Jazz» прадаецца толькі ў адной канфігурацыі з рухавіком 1.5&nbsp;L i-VTEC і аўтаматычнай КПП.

#### Сынгапур

Варыянты рухавікоў: 1,3 і 1,5 л.

#### Тайлянд
У Тайляндзе прадаецца пад маркай «Honda Jazz» з 23 сакавіка 2008. Усе мадэлі маюць 1,5-літровы 16-цыліндравы рухавік з 3 i-VTEC; КПП — 5-ступеневыя ручная або аўтаматычная.

У студзені 2011 року крыху зьменены зьнешні выгляд атрымалі радыятарная крата і задні бампэр, былі дададзеныя франтальныя падвойныя падушкі бясьпекі і пярэднія супрацьтуманныя фары ў максымальнай камплектацыі SV.

На пачатку 2012 року тайванскі ўрад дазволіў імпарт «Jazz» і «Accord» зь Японіі без здыманьня мыты з прычыны навадненьня ў правінцыі Аютхая, дзе разьмяшчаецца завод «Honda».

Гібрыдны «Jazz» выйшаў на тайляндзкі рынак у ліпені 2012, стаўшыся першай гібрыднай мадэльлю на рынку субкампактных аўтамабіляў краіны.

#### Філіпіны
«Jazz» другога пакаленьня выйшаў у кастрычніку 2008 з рухавікамі 1,3 л і 1,5 л.

#### Інданэзія
Як і Тайляндзе, аўтамабіль прадаваўся пад маркай «Honda Jazz». Першае пакаленьне карысталася вялізным посьпехам, продажы «Jazz» 2-га пакаленьня ў 2008 склалі 24 969 адзінак, што паставіла мадэль на 5-е месца сярод найлепш прадаваных аўтамабіляў у Інданэзіі. У 2009 з-за эканамічнага застою продажы ўпалі да 15 713 адзінак, аднак у рэйтынгу найбольш прадаваных аўтамабіляў мадэль паднялася на адно месца. Такім чынам «Jazz» стаў лідэрам сярод усіх аўтамабіляў «Honda» па папулярнасьці ў краіне.

Мадэль зьбіраецца на мясцовым заводзе «Honda» ў Каравангу. У сярэдзіне 2011 быў крыху зьменены зьнешні выгляд: абноўлены дызайн пярэдняй краты, зьявіліся новыя бампэры і сьветладыёдныя заднія фары.

#### Індыя
Індыйская мадэль зьбіраецца на заводзе ў Вялікай Нойдзе з 26% імпартных дэталяў Мадэль мае 1.2-літровы i-VTEC рухавік.

#### Аўстралія

«Honda Jazz» другога пакаленьня ў Аўстраліі да канца 2011 року пастаўлялася з Тайлянду. Пасьля тамашняй паводкі аўтамабілі імпартуюцца зь Японіі.

#### Эўропа

Эўрапейская вытворчасьць «Honda Jazz» у брытанскім Сўіндане была адчыненая 7 кастрычніка 2009. Дагэтуль на эўрапейскі рынак паступалі мадэлі японскае зборкі.

1 лютага 2011 у продаж паступілі мадэлі з абноўленым дызайнам і новыя гібрыдныя «Jazz».

## Honda Fit/Jazz (трэцяе пакаленьне)
5 верасьня 2013 году Honda аб’явіла пра запуск новых мадэляў Honda Fit ды Honda Fit Hybrid. Новы дызайн Honda Fit быў прадстаўлены ў 2015 годзе для Паўночнаамэрыканскага рынку. Для гэтага быў апублікаваны новы завод у Мэксыцы з гадавой магутнасьцю ў  аўтамабіляў. На Парыскім аўтасалёне 2014 году была ўпершыню паказаная вэрсія Honda Jazz для Эўропы.

## Узнагароды
* Аўтамабіль году ў Японіі сэзонаў 2001—2002 і 2007—2008
* -2002

## Крыніцы

## Вонкавыя спасылкі

Jazz
Катэгорыя:Пярэднепрывадныя аўтамабілі
Катэгорыя:Поўнапрывадныя аўтамабілі
Катэгорыя:Супэрміні-аўтамабілі
Катэгорыя:Хэтчбэкі
Катэгорыя:Аўтамабілі 2000-х
Катэгорыя:Аўтамабілі 2010-х
Катэгорыя:Аўтамабілі, прадстаўленыя ў 2001 годзе
Катэгорыя:Гібрыдныя электрамабілі